

Izlazi prema potrebi Broj 4 Godina LVII. Karlovac 16. veljače 2024.

**GRADSKO VIJEĆE**

**GRADA KARLOVCA str.**

7. ODLUKA o povećanju temeljnog kapitala trgovačkog društva Gradska toplana

d.o.o. Karlovac 130.

8. ODLUKA o izmjeni Odluke o izvršavanju proračuna Grada Karlovca za 2024. godinu 130.

9. ODLUKA o kreditnom zaduženju Grada Karlovca 131.

10. ODLUKA o  potpisu ugovora  i provedbi projekta „Together for Energy - efficient Urban

Mobility: Decreasing Carbon Intesity of Urban Transport by supporting Shift to

Active Urban Mobility through rethinking street design and changing travel

behaviour“ -  CITYWALK 2.0. 132.

11. ODLUKA o izmjenama Odluke o osnivanju Vijeća za zaštitu potrošača javnih usluga za

Grad Karlovac 132.

12. ODLUKA o odobrenju provedbe javnog natječaja za obavljanje poslova komercijalnog reklamiranja i oglašavanja na javnim površinama 133.

13. ODLUKA o davanju suglasnosti za sklapanje Ugovora o sufinanciranju provedbe Projekta

Centar za gospodarenje otpadom Babina Gora u 2024. godini 134.

14. ODLUKA o osnivanju i imenovanju Etičkog odbora 134.

15. ODLUKA o osnivanju i imenovanju Vijeća časti 135.

16. ZAKLJUČAK o prihvaćanju Izvješća o izvršenju Programa očuvanja i obnove objekata i

infrastrukture zaštićene spomeničke baštine unutar kulturno-povijesne cjeline

u 2023. godini i namjenskom utrošku sredstava Proračuna spomeničke rente

za 2023. godinu 136.

**GRADONAČELNIK**

**GRADA KARLOVCA**

17. PRVE IZMJENE

I DOPUNE Plana prijma u službu u upravna tijela Grada Karlovca za 2024. godinu 139.

18. ODLUKA o pokretanju prijave i kandidaturi za dobivanje certifikata „Grad za mlade“ 140.

19. ODLUKA o imenovanju Koordinatora i osnivanju Radne skupine za izradu prijave za

stjecanje certifikata „Grad za mlade“ 140.

20. ODLUKAo prvim izmjenama i dopunama Plana nabave Grada Karlovca za 2024. godinu 141.

21. ODLUKA o raspisivanju javnog poziva za prijam kandidata u Prometnu jedinicu mladeži 142.

Grada Karlovca

22. ODLUKA o osnivanju i imenovanju Povjerenstva za zakup javnih površina 143.

23. ODLUKA o stavljanju izvan snage Odluke o mjerama spaljivanja i loženje vatre na

otvorenom na području Grada Karlovca 144.

**MANDATNO IMUNITETNA**

**KOMISIJA**

24. IZVJEŠĆE o mirovanju i početku mandata vijećnika Gradskog vijeća 145.

**OSTALO**

25. ISPRAVAK Odluke o načinu financiranja vijeća nacionalnih manjina i predstavnice

nacionalne manjine u Gradu Karlovcu u 2024. godini. 146.

**GRADSKO VIJEĆE**

**GRADA KARLOVCA**

**7.**

Na temelju članka 34. i 97. Statuta Grada Karlovca (Glasnik Grada Karlovca br. 9/21. - potpuni tekst i 10/22) i članka 62. i 96. Zakona o proračunu (Narodne novine br. 144/2021.), Gradsko vijeće Grada Karlovca je na 33. sjednici održanoj dana 13. veljače 2024. godine donijelo slijedeću

O D L U K U

o povećanju temeljnog kapitala Gradska toplana d.o.o.

I

Odobrava se korištenje sredstava Proračuna Grada Karlovca za 2024.godinu na poziciji R0136 Dionice i udjeli u glavnici Gradskoj toplani d.o.o. Tina Ujevića 7, Karlovac u iznosu od 500.000 € u svrhu povećanja temeljnog kapitala društva u 100%-tnom vlasništvu Grada Karlovca.

II

Odobrena sredstva iz točke I ovog Rješenje Upravni odjel za proračun i financije doznačiti će Gradskoj toplani d.o.o. Karlovac na žiro račun kod Karlovačke banke Karlovac IBAN HR70 2400 0081 1101 49926

III

Obvezuje se UO za proračun i financije evidentirati udio u vlasništvu u poslovnim knjigama Grada Karlovca kao povećanje udjela u glavnici trgovačkih društava.

IV

Obvezuje se Gradska toplana d.o.o. Karlovac izvršiti povećanje temeljnog kapitala u sudskom registru.

GRADSKO VIJEĆE

KLASA: 024-03/24-02/01

URBROJ: 2133-1-01/01-24-4

Karlovac, 13. veljače 2024. godine

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.

**8.**

Na teme­lju članka 18. st. 1. Zakona o proračunu (Narodne novine br. 144/21) i članaka 34. i 97. Statuta Grada Karlovca (Glasnik Grada Karlovca 09/21 - potpuni tekst i 10/22), Gradsko vijeće Grada Karlovca je na 33. sjednici održanoj dana 13. veljače 2024. godine donijelo sljedeću

**ODLUKU**

**O IZMJENI ODLUKE O IZVRŠAVANJU PRORAČUNA GRADA KARLOVCA**

**ZA 2024. GODINU**

Članak 1.

U Odluci o izvršavanju proračuna Grada Karlovca za 2024. godinu Klasa:024-03/23-02/14, Urbroj:2133-1-01/01-23-5. (Glasnik Grada Karlovca 23/2023.) članak 13. mijenja se i glasi:

*(1) Proračunskim korisnicima Grada Karlovca uključenim u sustav riznice utvrđuje se blagajnički maksimum u iznosu od 2.500 €. Blagajnički maksimum u upravnim tijelima Grada Karlovca iznosi 5.000 €.*

Članak 2.

(1) Ova Odluka stupa na snagu osmog dana od dana objave u »Glasniku Grada Karlovca«, a primjenjuje se od 1. siječnja 2024. godine.

GRADSKO VIJEĆE

KLASA: 024-03/24-02/01

URBROJ: 2133-1-01/01-24-5

Karlovac, 13. veljače 2024. godine

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.

**9.**

Na temelju članka 120. Zakona o proračunu (N.N. 144/21.) i članka 3. Pravilnika o postupku dugoročnog zaduživanja te davanja jamstva i suglasnosti jedinica lokalne i područne (regionalne) samouprave (N.N. 67/2022.) te članka 34. i 97. Statuta Grada Karlovca (Glasnik Grada Karlovca br. 09/21-potpuni tekst i 10/22.) Gradsko vijeće Grada Karlovca na 33. sjednici održanoj dana 13. veljače 2024. godine donijelo je

**O D L U K U**

**o kreditnom zaduženju Grada Karlovca**

Članak 1.

Odobrava se kreditno zaduženje Grada Karlovca u iznosu od 6.050.000 € kod Privredne banke d.d. Zagreb uz slijedeće uvjete:

1. Vrsta kredita: dugoročni kredit u €
2. Razdoblje i dinamika korištenja kredita: u tranšama, najkasnije do 31.12.2026.god.
3. Poček: 3 mjeseca do 31.03.2027.
4. Početak otplate: 01.04.2027.
5. Rok povrata kredita: 01.01.2037. odnosno 10 godina od prijenosa kredita u otplatu
6. Dinamika otplate glavnice: u 40 jednakih tromjesečnih uzastopnih rata (glavnica u jednakim obrocima)
7. Dinamika otplate kamata: tromjesečno za vrijeme korištenja i otplate kredita
8. Kamatna stopa: 3,10 % godišnje, fiksna
9. Interkalarna kamatna stopa: jednaka redovnoj 3,10% godišnje
10. Naknada za obradu kredita: 0,2% od iznosa kredita
11. Naknada za rezervaciju kredita: bez naknade
12. Naknada za prijevremenu otplatu kredita: bez naknade
13. Instrumenti osiguranja otplate: zadužnica Grada Karlovca

Članak 2.

Dugoročni kredit iz članka 1. Ove Odluke koristiti će se za financiranje kapitalnih projekata Grada Karlovca:

* K300109 Nogostup Žumberačka
* K300110 Nogostup Hrnetić
* K300111 Nogostup Sajevac
* K600302 Izgradnja sportsko – rekreacijskog centra Mostanje
* K600305 Izgradnja nogometnog igrališta Turanj

Članak 3.

Zadužuje se UO za proračun i financije za pripremu sve potrebne dokumentacije za dobivanje suglasnosti Vlade RH za kreditno zaduženje Grada Karlovca.

Članak 4.

Daje se suglasnost gradonačelniku za potpis Ugovora o kreditu sa Privrednom bankom Zagreb d.d. nakon dobivanja suglasnosti Vlade RH na zaduženje.

Članak 5.

Ova Odluka objaviti će se u „Glasniku“ Grada Karlovca, a stupa na snagu danom objave.

GRADSKO VIJEĆE

KLASA: 024-03/24-02/01

URBROJ: 2133-1-01/01-24-6

Karlovac, 13. veljače 2024. godine

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.

**10.**

Na temelju članka 48. stavak 3. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 34. i 97. Statuta Grada Karlovca (Glasnik Grada Karlovca 09/2021 - potpuni tekst i 10/2022), Gradsko vijeće Grada Karlovca je na 33. sjednici održanoj dana 13. veljače 2024. godine donijelo slijedeću

**ODLUKU**

o potpisu ugovora i provedbi projekta

„Together for Energy - efficient Urban Mobility: Decreasing Carbon Intesity of Urban Transport by supporting Shift to Active Urban Mobility through rethinking street design and changing travel behaviour“ - CITYWALK 2.0.

**I**

Grad Karlovac je u svojstvu projektnog partnera unutar konzorcija koji kao Nositelj projekta vodi Scientific Resreach Centre Bistra Ptuj iz Slovenije sudjelovao u projektnoj prijavi **„**Together for Energy - efficient Urban Mobility: Decreasing Carbon Intesity of Urban Transport by supporting Shift to Active Urban Mobility through rethinking street design and changing travel behaviour“ -CITYWALK 2.0.

Projektna prijava je uspješno ocijenjena i očekuje se u prvom kvartalu 2024. godine potpis Ugovora o dodjeli bespovratnih sredstava.

**II**

Projektni prijedlog prijavljen je na Otvoreni poziv za dostavu projektnih prijedloga unutar programa Interreg Danube Region Programme 2021-2027., unutar specifičnog cilja 2.1. Promicanje obnovljive energije u skladu s Direktivom (EU) 2018/2011, uključujući održive kriterije navedene u njoj. Ukupna vrijednost Ugovora je 1.881.000,00 EUR-a, od čega se sredstvima programa sufinancira 80 % ukupne vrijednosti projekta. Grad Karlovac sudjeluje u ukupnom proračunu projekta s 167.800,00 EUR-a, od čega su bespovratna sredstva 134.240,00 EUR-a.

**III**

Planiranim projektnim aktivnostima planira se preuređenje i opremanje jednog odabranog autobusnog stajališta u grad kako bi ono postalo atrakcija i informacija o zelenoj mobilnosti. Unutar pilot projekta istražiti će se kako autobusne nadstrešnice mogu kao elementi urbanog namještaja postati značajan element redizajna ulica i integrirati funkcionalnosti koje mogu preusmjeriti odluke građana o mobilnosti prema biciklizmu, hodanju, javnom prijevozu kao i njihovu međusobnu integraciju.

Planirano vrijeme trajanja projekta je 3 godine ili 36 mjeseci od dana potpisa Ugovora o dodjeli bespovratnih sredstava.

Za provedbu projekta zadužuje se UO za gospodarstvo, razvoj grada i fondove EU.

**IV**

Ovlašćuje se gradonačelnik Grada Karlovca da provede sve radnje vezane uz provedbu projekta.

**V**

Ova odluka stupa na snagu osmog dana od dana objave u „Glasniku Grada Karlovca“.

GRADSKO VIJEĆE

KLASA: 024-03/24-02/01

URBROJ: 2133-1-01/01-24-7

Karlovac, 13. veljače 2024. godine

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.

**11.**

Na temelju članka 25. stavka 1. i članka 26. stavka 2. i 10. Zakona o zaštiti potrošača ("Narodne novine" br.19/22 i 59/23), te članaka 34., 38. i 97. Statuta Grada Karlovca ( "Glasnik Grada Karlovca" br. 9/21-potpuni tekst i 10/22), Gradsko vijeće Grada Karlovca, na 33. sjednici održanoj dana 13. veljače 2024. godine donosi

ODLUKU

o izmjenama Odluke o osnivanju Vijeća za zaštitu potrošača javnih usluga za Grad Karlovac

I

Ovom Odlukom mijenja se Odluka o osnivanju Vijeća za zaštitu potrošača javnih usluga za Grad Karlovac (KLASA: 021-05/21-01/10, URBROJ: 2133/01-01/01-21-38, od 16. prosinca 2021. godine, Glasnik Grada Karlovca br. 22/2021).

II

U Odluci o osnivanju Vijeća za zaštitu potrošača javnih usluga za Grad Karlovac (KLASA: 021-05/21-01/10, URBROJ: 2133/01-01/01-21-38, od 16.prosinca 2021. godine) mijenja se članak II, te se dodaje novi podstavak koji glasi „- usluge parkiranja na uređenim javnim površinama i u javnim garažama”.

III

U Odluci o osnivanju Vijeća za zaštitu potrošača javnih usluga za Grad Karlovac (KLASA: 021-05/21-01/10, URBROJ: 2133/01-01/01-21-38, od 16. prosinca 2021. godine) mijenja se članak IV, točka 4. te se predstavnik Grada Karlovca Kruno Šobot razrješuje, a Željko Pakšec imenuje za člana Vijeća.

IV

U Odluci o osnivanju Vijeća za zaštitu potrošača javnih usluga za Grad Karlovac (KLASA: 021-05/21-01/10, URBROJ: 2133/01-01/01-21-38, od 16.prosinca 2021. godine) mijenja se članak V, te se tajnica Vijeća Biserka Tropčić Cukina iż Upravnog odjela za gospodarstvo, razvoj grada i fondove EU razrješuje, a imenuje se Vesna Vinovrški, iz Upravnog odjela za gospodarstvo, razvoj grada i fondove EU”.

V

Sve ostale odredbe Odluke iz čl. I. ostaju na snazi.

VI

Ova Odluka stupa na snagu osmog dana od dana objave u službenom glasilu Grada Karlovca.

GRADSKO VIJEĆE

KLASA: 024-03/24-02/01

URBROJ: 2133-1-01/01-24-8

Karlovac, 13. veljače 2024. godine

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.

**12.**

Na temelju članka 35. i članka 48. stavka 3. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11,144/12, 19/13 – pročišćeni tekst, 137/15, 123/17 i 98/19), članaka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 – pročišćeni tekst i 10/22) i članka 18. stavka 2. Odluke o davanju u zakup i na privremeno korištenje javnih površina i zemljišta u vlasništvu Grada Karlovca („Glasnik Grada Karlovca“ br. 6/19, 10/22 i 23/23), Gradsko vijeće Grada Karlovca na 33. sjednici održanoj dana 13. veljače 2024. godine donijelo je

ODLUKU

o odobrenju provedbe javnog natječaja za obavljanje poslova komercijalnog reklamiranja i oglašavanja na javnim površinama

I.

Odobrava se provedba javnog natječaja za obavljanje poslova komercijalnog reklamiranja i oglašavanja na javnim površinama, u tekstu koji se nalazi u prilogu ove odluke i čini njezin sastavni dio.

II.

Ovlašćuje se Gradonačelnik Grada Karlovca da donese odluku o odabiru najpovoljnije ponude.

GRADSKO VIJEĆE

KLASA: 024-03/24-02/01

URBROJ: 2133-1-01/01-24-9

Karlovac, 13. veljače 2024. godine

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.

**13.**

Na temelju odredbe članka 48. stavak 3. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) te članaka 34. i 97. Statuta Grada Karlovca („Glasnik Grada Karlovca“ br. 9/2021 – potpuni tekst i 10/2022), Gradsko vijeće Grada Karlovca na 33. sjednici održanoj dana 13. veljače 2024. godine donosi

**O D L U K U**

**o davanju suglasnosti za sklapanje Ugovora o sufinanciranju provedbe Projekta Centar za gospodarenje otpadom Babina Gora u 2024. godini**

**I.**

Daje se suglasnost za sklapanje Ugovora o sufinanciranju provedbe Projekta Centar za gospodarenje otpadom Babina Gora u 2024. godini, predmet kojeg je isplata kapitalnih pomoći za provedbu projekta Centar za gospodarenje otpadom Babina Gora do iznosa od 631.494,00 eura koja su osigurana u Proračunu Grada Karlovca za 2024. godinu i projekcije za 2025. i 2026. godinu („Glasnik Grada Karlovca“ br. 23/23), Program 4002 Zaštita okoliša i gospodarenje otpadom, Tekući projekt T400201 Centar za gospodarenje otpadom.

**II.**

Ovlašćuje se Gradonačelnik Grada Karlovca za potpisivanje ugovora iz točke I. ove Odluke.

**III.**

Ova Odluka stupa na snagu osmog dana od dana objave u „Glasniku Grada Karlovca“.

GRADSKO VIJEĆE

KLASA: 024-03/24-02/01

URBROJ: 2133-1-01/01-24-10

Karlovac, 13. veljače 2024. godine

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.

**14.**

Na temelju članka 4. stavka 1. Zakona i sprječavanju sukoba interesa („Narodne novine“ broj 143/21.), članka 34. i 97. Statuta Grada Karlovca („Glasnik Grada Karlovca“ broj 9/21-potpuni tekst 10/22.) i članka 12. i 13. Kodeksa ponašanja članova Gradskog vijeća Grada Karlovca („Glasnik Grada Karlovca“ broj 10/22.) Gradsko vijeće Grada Karlovca je na 33. sjednici održanoj dana 13. veljače 2024. godine donijelo sljedeću

**O D L U K U**

o osnivanju i imenovanju Etičkog odbora Gradskog vijeća grada Karlovca

**Članak 1.**

Ovom Odlukom osniva se i imenuje Etički odbor Gradskog vijeća grada Karlovca.

**Članak 2.**

(1) Etički odbor čine predsjednik i dva člana.

(2) Mandat predsjednika i članova Etičkog odbora traje do isteka mandata vijećnika Gradskog vijeća grada Karlovca.

**Članak 3.**

U Etički odbor Gradskog vijeća grada Karlovca imenuju se:

Za predsjednika:

1. Anđa Perak

Za članove:

2. Dragica Malović

3. Marina Jarnjević

**Članak 4.**

(1) Djelokrug rada Etičkog odbora određen je Kodeksom ponašanja članova Gradskog vijeća Grada Karlovca (u daljnjem tekstu: Kodeks).

(2) Na način rada Etičkog odbora primjenjuju se odredbe Poslovnika Gradskog vijeća Grada Karlovca o načinu rada radnih tijela Gradskog vijeća Grada Karlovac.

**Članak 5.**

Predsjednik i članovi Etičkog odbora ostvaruju pravo na naknadu za rad a sukladno odluci kojom se uređuju naknade za rad članova Gradskog vijeća i njegovih radnih tijela.

**Članak 6.**

Administrativne poslove za potrebe Etičkog odbora obavlja upravni odjel nadležan za poslove Gradskog vijeća.

**Članak 7.**

Ova Odluka stupa na snagu osmog dana od dana objave u „Glasniku grada Karlovca“.

GRADSKO VIJEĆE

KLASA: 024-03/24-02/01

URBROJ: 2133-1-01/01-24-11

Karlovac, 13. veljače 2024. godine

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.

**15.**

Na temelju članka 4. stavka 1. Zakona i sprječavanju sukoba interesa („Narodne novine“ broj 143/21.), članka 34. i 97. Statuta Grada Karlovca („Glasnik Grada Karlovca“ broj 9/21-potpuni tekst 10/22.) i članka 12. i 14. Kodeksa ponašanja članova Gradskog vijeća Grada Karlovca („Glasnik Grada Karlovca“ broj 10/22.) Gradsko vijeće grada Karlovca je na 33. sjednici održanoj dana 13. veljače 2024. godine donijelo sljedeću

**O D L U K U**

o osnivanju i imenovanju Vijeća časti Gradskog vijeća grada Karlovca

**Članak 1.**

Ovom Odlukom osniva se i imenuje Vijeće časti Gradskog vijeća grada Karlovca.

**Članak 2.**

(1) Vijeće časti čine predsjednik i četiri člana.

(2) Mandat predsjednika i članova Vijeća časti traje do isteka mandata vijećnika Gradskog vijeća grada Karlovca.

**Članak 3.**

U Vijeće časti Gradskog vijeća grada Karlovca imenuju se:

Za predsjednika:

1. Zlatan Šimunović

Za članove:

2. Predrag Pavlačić

3. Dobriša Adamec

4. Tihomir Čohan

5. Alenko Ribić

**Članak 4.**

(1) Djelokrug rada Vijeća časti određen je Kodeksom ponašanja članova Gradskog vijeća Grada Karlovca (u daljnjem tekstu: Kodeks).

(2) Na način rada Vijeća časti primjenjuju se odredbe Poslovnika Gradskog vijeća Grada Karlovca o načinu rada radnih tijela Gradskog vijeća Grada Karlovac.

**Članak 5.**

Predsjednik i članovi Vijeća časti ostvaruju pravo na naknadu za rad a sukladno odluci kojom se uređuju naknade za rad članova Gradskog vijeća i njegovih radnih tijela.

**Članak 6.**

Administrativne poslove za potrebe Vijeća časti obavlja upravni odjel nadležan za poslove Gradskog vijeća.

**Članak 7.**

Ova Odluka stupa na snagu osmog dana od dana objave u „Glasniku grada Karlovca“.

GRADSKO VIJEĆE

KLASA: 024-03/24-02/01

URBROJ: 2133-1-01/01-24-12

Karlovac, 13. veljače 2024. godine

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.

**16.**

Na temelju članaka 34. i 97. Statuta Grada Karlovca („Glasnik Grada Karlovca“ br. 9/21 – potpuni tekst, 10/22), a u svezi s čl. 3. Programa očuvanja i obnove objekata i infrastrukture zaštićene spomeničke baštine unutar kulturno-povijesne cjeline u 2023. godini („Glasnik Grada Karlovca“ br. 20/22, 10/23,19/23) Gradsko vijeće Grada Karlovca na 33. sjednici održanoj dana 13. veljače 2024. godine, donosi

**ZAKLJUČAK**

**o prihvaćanju Izvješća o izvršenju Programa očuvanja i obnove objekata i infrastrukture zaštićene spomeničke baštine unutar kulturno-povijesne cjeline u 2023. godini i namjenskom utrošku sredstava Proračuna spomeničke rente za 2023. godinu**

**I.**

Prihvaća se Izvješće o izvršenju Programa očuvanja i obnove objekata i infrastrukture zaštićene spomeničke baštine unutar kulturno-povijesne cjeline u 2023. godini i namjenskom utrošku sredstava Proračuna spomeničke rente za 2023. godinu, koje je sastavni dio ovog Zaključka.

**II.**

Ovaj Zaključak objavit će se u „Glasniku Grada Karlovca“ zajedno s Izvješćem iz toč. I. ovog Zaključka.

GRADSKO VIJEĆE

KLASA: 024-03/24-02/01

URBROJ: 2133-1-01/01-24-13

Karlovac, 13. veljače 2024. godine

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.

|  |  |  |  |
| --- | --- | --- | --- |
| Slika na kojoj se prikazuje simbol, zastava  Opis je automatski generiran | |  | Slika na kojoj se prikazuje grafika, grafički dizajn, Font, logotip  Opis je automatski generiran |
| REPUBLIKA HRVATSKA  KARLOVAČKA ŽUPANIJA | |  |
| Slika na kojoj se prikazuje tekst, emblem, grb, značka  Opis je automatski generiran | GRAD KARLOVAC |  |

UPRAVNI ODJEL ZA GRADNJU

I ZAŠTITU OKOLIŠA

KLASA: 360-01/22-02/01

URBROJ: 2133-1-06-01/4-24-7

Karlovac, 24.01.2024.godine.

**I Z V J E Š Ć E**

**o izvršenju Programa očuvanja i obnove objekata i infrastrukture zaštićene spomeničke baštine unutar kulturno-povijesne cjeline u 2023. god. i namjenskom utrošku sredstava Proračuna spomeničke rente za 2023. godinu**

Sukladno članku 3. Programa očuvanja i obnove objekata i infrastrukture zaštićene spomeničke baštine unutar kulturno-povijesne cjeline u 2023. godini („Glasnik Grada Karlovca“ br. br.20/22, 10/23,19/23, dalje u tekstu: Program) podnosi se Izvješće o izvršenju Programa i namjenskom utrošku sredstava Proračuna spomeničke rente za 2023. godinu.

Izvješćem o izvršenju Programa (dalje u tekstu: Izvješće) daje se prikaz utrošenih sredstva prikupljenih od spomeničke rente u 2023. godini koji su namjenski utrošeni za zaštitu i očuvanje kulturnih dobara.

Izvješćem o izvršenju Programa (dalje u tekstu: Izvješće) daje se prikaz utrošenih sredstva prikupljenih od spomeničke rente u 2023. godini koji su namjenski utrošeni za zaštitu i očuvanje kulturnih dobara.

Prihodi od spomeničke rente u Proračunu Grada Karlovca u 2023. godini ostvareni su u ukupnom iznosu od 103.148,37 EUR, od čega prihod od spomeničke rente koja se plaća po četvornom metru u iznosu od 95.658,28 EUR, te prihod od spomeničke rente na ukupan prihod u iznosu od 7.490,09 EUR.

U tijeku 2023. godine prema Programu očuvanja i obnove objekata i infrastrukture zaštićene spomeničke baštine unutar kulturno-povijesne cjeline za 2023. god. izvršeno je sljedeće:

1. **Kapitalni projekt: K400106 Obnova i očuvanje kulturne baštine**

|  |  |  |
| --- | --- | --- |
| VRSTA RASHODA | PRORAČUN 2023.  (EUR) | OSTVARENO 2023. (EUR) |
| Kapitalne donacije | 96.000,00 | 73.880,75 |
| Rashodi za usluge – stručni nadzor | 4.000,00 | 3.937,50 |
| Dodatna ulaganja na obnovi mrtvačnice na Židovskom groblju | 19.616,00 | 17.498,75 |

U cilju poticanja vlasnika na ulaganja u očuvanje i obnovu objekata koji imaju svojstvo zaštićenog kulturnog dobra ili se nalaze unutar kulturno-povijesne urbanističke cjeline na području Grada Karlovca, Grad Karlovac je putem javnog poziva sufinancirao radove iz sredstava prikupljenih s osnove spomeničke rente u ukupnom iznosu od 73.880,75 EUR.

U skladu s uvjetima Javnog poziva na podnošenje zahtjeva za dodjelu sredstava za očuvanje i obnovu objekata spomeničke baštine u 2023. godini sredstva su utrošena na sufinanciranje radova na sljedećim objektima:

|  |  |  |  |
| --- | --- | --- | --- |
| OBJEKT | RADOVI | OSIGURANA SREDSTVA (EUR) | OSTVARENO (EUR) |
| Ulica Stjepana Radića 27 | sanacija stolarije | 4.614,33 | 4.606,64 |
| Banija 14 | sanacija pročelja | 37.083,08 | 33.887,43 |
| Kralja Tomislava 7 | sanacija stolarije | 2.405,90 | 2.405,90 |
| Ante Starčevića 16 | sanacija stolarije | 7.870,63 | 7.870,63 |
| Perivoj Josipa Vrbanića 4 | sanaciji limarije i krovišta | 31.385,68 | 25.110,15 |
|  | | **83.359,62** | **73.880,75** |

Za potrebe usluge stručnog nadzora nad izvođenjem sufinanciranih radova na objektima utrošeno je 3.937,50 EUR.

U 2023. godini dovršeni su restauratorski radovi na zidnim i stropnim oslicima u mrtvačnici na Židovskom groblju. Radove na oslicima u iznosu od 17.498,75 EUR Grad Karlovac financirao je vlastitim sredstvima prikupljenim po osnovi spomeničke rente, a ostatak vrijednosti radova u iznosu od 26.544,56 EUR sufinanciralo je Ministarstvo kulture i medija temeljem Javnog poziva za predlaganje javnih potreba u kulturi Republike Hrvatske za 2023. godinu za financiranje Programa zaštite i očuvanja nepokretnih kulturnih dobara: Karlovac, Mrtvačnica na Židovskom groblju.

**Prikaz izvršenih rashoda sredstava prikupljenih sa osnove spomeničke rente u 2023. godini:**

|  |  |  |  |
| --- | --- | --- | --- |
|  | VRSTA RASHODA | PRORAČUN 2023.  (EUR) | OSTVARENO 2023.  (EUR) |
| 1. | Kapitalni projekt K400106 Obnova i očuvanje kulturne baštine | 119.616,00 | 95.317,00 |
|  | **U K U P N O** | **119.616,00** | **95.317,00** |

**Rekapitulacija prihoda i rashoda sredstava spomeničke rente u 2023. godini:**

|  |  |
| --- | --- |
| Neutrošena sredstva spom. rente iz 2022. god. | 19.616,00 EUR |
| Prihod od spomeničke rente u 2023. god. | 103.148,37 EUR |
|
| Ukupno sredstva spomeničke rente | 122.764,37 EUR |
| Ukupni rashodi u 2023. god. | 95.317,00 EUR |
| **Neutrošena sredstva:** | **27.447,37 EUR** |

Iznos neutrošenih sredstava od spomeničke rente u 2023. godini iznosi 27.447,37 EUR.

PROČELNICA

dr.sc. Ana Hranilović Trubić, dipl.ing.građ.

**GRADONAČELNIK**

**GRADA KARLOVCA**

**17.**

Na temelju članka 10. stavak 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), članka 44. i članka 98. Statuta Grada Karlovca (Glasnik Grada Karlovca broj 9/21 – potpuni tekst, 10/22) u skladu sa Pravilnikom o unutarnjem redu upravnih tijela Grada Karlovca („Glasnik Grada Karlovca“ broj 1/24.) na prijedlog pročelnika upravnih tijela Grada Karlovca te nakon savjetovanja sa Sindikatom državnih i lokalnih službenika i namještenika Republike Hrvatske - Podružnice zaposlenika u upravi Grada Karlovca, gradonačelnik Grada Karlovca, donio je

**I. IZMJENE I DOPUNE**

**PLANA PRIJMA U SLUŽBU U UPRAVNA TIJELA GRADA KARLOVCA ZA 2024. GODINU**

**Članak 1.**

Ovim izmjenama i dopunama mijena se i dopunjuje Plan prijma u službu u upravna tijela Grada Karlovca za 2024. godinu („Glasnik Grada Karlovca“ broj 2/24.) (u daljnjem tekstu: Plan).

**Članak 2.**

U Planu u članku 5. točki 1. **Upravni odjel za poslove gradonačelnika** alineja 3. postaje alineja 4. a nova alineja 3. glasi: „**viši stručni suradnik za pristup informacijama i javnost rada -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij politologije, pravne ili druge društvene struke – 1 izvršitelj“.

U Planu u članku 5. točki **5. Upravni odjel za komunalno gospodarstvo, promet i mjesnu samoupravu** alineje 2., 3., 4. i 5. postaju alineje 3., 4., 5. i 6. a nova alineja 2. glasi:

„**savjetnik za promet -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij prometne struke – 1 izvršitelj“.

U Planu u članku 5. točki **7. Upravni odjel za gospodarstvo, razvoj grada i fondove EU** na kraju u alineji 3. dodaje se „- 1 izvršitelj“.

U Planu u članku 5. točki **7. Upravni odjel za gospodarstvo, razvoj grada i fondove EU** u alineji 2. Plana iza alineje 3. dodaju se alineje 4., 5., i 6.:

„**voditelj odsjeka za gospodarstvo i poljoprivredu -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, biotehničke, ekonomske, pravne struke ili druge društvene ili humanističke struke – 1 izvršitelj,

**viši stručni suradnik za fondove EU** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, biotehničke, ekonomske, pravne struke ili druge društvene ili humanističke struke – 1 izvršitelj,

**referent za informatičke poslove -** srednja stručna sprema tehničke, ekonomske ili druge društvene struke **–** 1 izvršitelj.“

**Članak 3.**

U Planu u članku 6. točki **1. Upravni odjel za poslove gradonačelnika** na kraju u alineji 1. dodaje se „- 1 izvršitelj“

U Planu u članku 6. točki **1. Upravni odjel za poslove gradonačelnika** briše se alineja 2. „**viši stručni suradnik za pristup informacijama i javnost rada**“.

U Planu u članku 6. točki **3.** **Upravni odjel za prostorno uređenje i poslove provedbe dokumenata prostornog uređenja** briše se: „U 2024. godini ne planira se prijam vježbenika.“ i dodaje se:

„**viši stručni suradnik za prostorno planiranje** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij arhitektonske struke – 1 izvršitelj.“.

U Planu u članku 6. točki 10. **Služba za javnu nabavu** briše se: „U 2024. godini ne planira se prijam vježbenika.“ i dodaje se:

"**viši stručni suradnik za javnu nabavu II -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne, ekonomske ili druge društvene ili tehničke struke – 1 izvršitelj.“

**Članak 4.**

U ostalom dijelu Plan prijma u službu u upravna tijela Grada Karlovca za 2024. godinu ostaje neizmijenjen i na snazi.

**Članak 5.**

Prve izmjene i dopune Plana prijma u službu u upravna tijela Grada Karlovca za 2024. godinu

stupaju na snagu danom donošenja, a objavit će se u „Glasniku Grada Karlovca“.

GRADONAČELNIK

KLASA: 024-02/24-01/11

URBROJ: 2133-1-03-01/04-24-6

Karlovac, 14.02.2024.

GRADONAČELNIK

Damir Mandić, dipl. teol., v.r.

**18.**

Na temelju članka 42. i 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 44. i 98. Statuta Grada Karlovca (Glasnik Grada Karlovca broj 9/21 – potpuni tekst, 10/21) gradonačelnik Grada Karlovca donio je dana 24. siječnja 2024. sljedeću

**O D L U K U**

**o pokretanju prijave i kandidaturi za dobivanje certifikata „Grad za mlade“**

I.

Pokreće se prijava i kandidatura za dobivanje certifikata “Grad za mlade“ temeljem objavljenog Javnog poziva za podnošenje prijedloga za dodjelu certifikata Udruge gradova u Republici Hrvatskoj od 22. siječnja 2024. godine.

II.

Posebnom odlukom imenovat će se koordinator prijave Grada za dobivanje certifikata “Grad za mlade“.

III.

Ova Odluka stupa na snagu danom donošenja, a objavit će se u „Glasniku Grada Karlovca“.

GRADONAČELNIK

KLASA: 024-02/24-01/10

URBROJ: 2133-1-08-02/04-24-1

Karlovac, 24. siječnja 2024.

GRADONAČELNIK

Damir Mandić, dipl. teol., v.r.

**19.**

Na temelju članka 42. i 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 44. i 98. Statuta Grada Karlovca (Glasnik Grada Karlovca broj 9/21 – potpuni tekst, 10/21) gradonačelnik Grada Karlovca donio je dana 24. siječnja 2024. sljedeću

**O D L U K U**

**o imenovanju Koordinatora i osnivanju Radne skupine za izradu prijave**

**za stjecanje certifikata „Grad za mlade“**

**I.**

Ovom Odlukom imenuje se Koordinator za izradu prijave Grada Karlovca za stjecanje certifikata “Grad za mlade“ i osniva Radna skupina za izradu prijave za stjecanje certifikata “Grad za mlade“.

KOORDINATOR

**II.**

Ivana Matan, (viša stručna suradnica za mlade, tehničku kulturu i sport) u Upravnom odjelu za društvene djelatnosti, imenuje se Koordinatorom za izradu prijave Grada Karlovca za stjecanje certifikata „Grad za mlade“.

**III.**

Koordinator iz točke II. ove Odluke zadužen je za izradu prijave, koordiniranje aktivnosti radne skupine za izradu prijave, komunikaciju s Udrugom gradova u Republici Hrvatskoj kao organizatorom postupka certificiranja te sve druge aktivnosti vezane uz postupak prijave.

RADNA SKUPINA

**IV.**

Osniva se Radna skupina za izradu prijave za stjecanje certifikata „Grad za mlade“.

**V.**

Zadaci Radne skupine iz točke IV. ove Odluke su pomoć Koordinatoru u pripremi prijave po pojedinom stručnom području, pribavljanje potrebne dokumentacije te drugi poslovi nalogu koordinatora u vezi s prijavom.

**VI.**

Članove Radne skupine čine po jedan predstavnik svih upravnih odjela Grada Karlovca, te predstavnik Savjeta mladih Grada Karlovca.

U rad radne skupine prema potrebi mogu se uključiti i drugi predstavnici prema procjeni Koordinatora, poput predstavnika udruga građana koje se bave pitanjima iz djelokruga mladih.

**VII.**

Zadužuju se pročelnici upravnih odjela iz točke VI. ove Odluke da u roku od pet (5) dana od dana stupanja na snagu ove Odluke imenuju predstavnika i tome obavijeste Koordinatora.

**VIII.**

Ova Odluka stupa na snagu danom donošenja, a objavit će se u „Glasniku Grada Karlovca“.

GRADONAČELNIK

KLASA: 024-02/24-01/10

URBROJ: 2133-1-08-02/04-24-2

Karlovac, 24. siječnja 2024.

GRADONAČELNIK

Damir Mandić, dipl. teol., v.r.

**20.**

Na temelju članaka 28. Zakona o javnoj nabavi (Narodne novine 120/16 i 114/22) , članka 2. i 3. Pravilnika o planu nabave, registru ugovora, prethodnom savjetovanju i analizi tržišta o javnoj nabavi (NN 101/2017, NN 144/2020) i članka 44. i 98. Statuta grada Karlovca (Glasnik Grada Karlovca br. 09/21 - potpuni tekst i 10/22) Gradonačelnik grada Karlovca 02. veljače 2024. godine donosi

**ODLUKU**

**O prvim izmjenama i dopunama Plana nabave Grada Karlovca za 2024. godinu**

I.

Gradonačelnik Grada Karlovca donosi Prve izmjene i dopune Plana nabave Grada Karlovca za 2024. godinu i to za stavke:

|  |  |  |  |  |  |
| --- | --- | --- | --- | --- | --- |
| Ev.br. | Vrsta postupka | Predmet javne nabave | Vrsta ugovora | CPV | Procijenjena vrijednost nabave (EUR) |
| 184/24 | Jednostavna nabava | Održavanje informatičke opreme u 2024. godini | Usluge | 72590000 - Stručne usluge u vezi s računalom | 12.000,00 |
| 185/24 | Jednostavna nabava | Procjena rizika od velikih nesreća i plan djelovanja civilne zaštite | Usluge | 71317000 - Savjetodavne usluge u zaštiti od opasnosti i obuzdavanju opasnosti | 5.300,00 |
| 186/24 | Jednostavna nabava | Procjena ugroženosti od požara i tehničkih eksplozija, i Plan zaštite od požara | Usluge | 71317100 - Savjetodavne usluge u zaštiti od požara i eksplozije i obuzdavanja požara i eksplozije | 4.100,00 |
| 187/24 | Jednostavna nabava | Izrada prometnog projekta na DC6 u Karlovcu (Marmontova aleja – Ulica Dubovac – Ljubljanska ulica – Ulica Borlin) | Usluge | 71242000 - Izrada projekta i nacrta, procjena troškova | 3.750,00 |
| 188/24 | Zakon o javnoj nabavi | Elektronička komunikacijska usluga u pokretnoj mreži | Usluge | 64212000 - Usluge mobilne telefonije | 215.000,00 |

II.

Plan nabave za 2024. godinu i sve njegove kasnije promjene Grad Karlovac kao javni naručitelj objavit će u Elektroničkom oglasniku javne nabave Republike Hrvatske (u daljnjem tekstu EOJN RH) u roku od osam (8) dana od donošenja ili promjene.

III.

Objavljeni Plan nabave i sve njegove kasnije promjene javno su dostupne u EOJN RH najmanje do lipnja sljedeće godine. EOJN RH pohranjuje objavljene planove nabave najmanje šest (6) godina od objave.

IV.

Ova Odluka stupa na snagu danom donošenja, a objavit će se u Glasniku Grada Karlovca bez privitka.

GRADONAČELNIK

KLASA: 024-02/24-01/06

URBROJ: 2133-01-12/03-24-2

Karlovac, 02. veljače 2024. godine

GRADONAČELNIK

Damir Mandić, dipl. teol., v.r.

**21.**

Na temelju članka čl. 44. i 98. Statuta Grada Karlovca (Glasnik Grada Karlovca 9/21-potpuni tekst i 10/22) gradonačelnik Grada Karlovca donosi

**O D L U K U**

o raspisivanju javnog poziva za prijam kandidata u Prometnu jedinicu mladeži Grada Karlovca

I

Utvrđuje se tekst poziva za prijam kandidata u Prometnu jedinicu mladeži grada Karlovca kao u prilogu ove Odluke.

II

Javni poziv za prijam kandidata u Prometnu jedinicu mladeži grada Karlovca provesti će se temeljem članka 5. stavka 7. Zakona o sigurnosti prometa na cestama („Narodne novine“ br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23).

III

Javni poziv objavit će se u dnevnom i tjednom tisku, te na web stranici Grada Karlovca.

IV

Financijska sredstva potrebna za funkcioniranje rada Prometne jedinice mladeži grada Karlovca predviđena su u Proračunu Grada Karlovca s pozicija: „Usluge studentskog i učeničkog servisa“ i „Izdaci za nabavu službene odore i opreme“.

V

U Stručno povjerenstvo za odabir kandidata prijavljenih po pozivu za prijam u Prometnu jedinicu mladeži grada Karlovca imenuju se:

1. Dario Greb - Grad Karlovac - predsjednik povjerenstva;
2. Dražen Lipošćak – Služba za javni red i sigurnost - član;
3. Ivan Golub - Postaja prometne policije Karlovac – član;
4. Marino Ivasić - Grad Karlovac - član;
5. Djurdjica Lišnjić - Grad Karlovac – član.

VI

Zadužuje se Upravni odjel za komunalno gospodarstvo, promet i mjesnu samoupravu Grada Karlovca kao resorni odjel za pružanje stručne pomoći i vršenje tehničko–administrativnih poslova u okončanju predmetnog javnog poziva.

VII

Ova Odluka stupa na snagu danom donošenja i objavit će se u Glasniku Grada Karlovca.

GRADONAČELNIK

KLASA: 024-01/24-01/04

URBROJ: 2133-1-7-01/03-24-01

Karlovac, 12.02.2024. god.

GRADONAČELNIK

Damir Mandić, dipl.teol., v.r.

**22.**

Na temelju članka 44. i 98. Statuta Grada Karlovca („Glasnik Grada Karlovca“ broj 9/21-potpuni tekst i 10/22), gradonačelnik Grada Karlovca donio je

**O D L U K U**

**o osnivanju i imenovanju Povjerenstva za zakup javnih površina**

**Članak 1.**

Ovom Odlukom osniva se i imenuje Povjerenstvo za zakup javnih površina u vlasništvu Grada Karlovca, kao radno tijelo gradonačelnika.

**Članak 2.**

U Povjerenstvo iz članka 1. ove Odluke imenuju se:

1. Dario Greb – predsjednik Povjerenstva

2. Daria Trivanović – zamjenica predsjednika

3. Kristina Uđbinac – član

4. Stjepan Mrežar – član

5. Marino Ivasić – član

6. Martina Cindrić – član

7. Željko Pakšec – član

**Članak 3.**

Za tajnicu Povjerenstva imenuje se Valentina Grubešić.

**Članak 4.**

Nadležnost i zadaci Povjerenstva iz članka 1. ove Odluke su:

- predlaže uvjete i lokacije za objavu javnog natječaja

- provodi javni natječaj za zakup javnih površina i neizgrađenog građevinskog

zemljišta

- predlaže gradonačelniku donošenje odluke o davanju u zakup javnih površina

- obavlja i druge poslove u vezi s davanjem u zakup javnih površina

**Članak 5.**

Stupanjem na snagu ove Odluke prestaju važiti Odluka o osnivanju i imenovanju povjerenstva za zakup javnih površina („Glasnik Grada Karlovca“ br. 4/2022), Odluka o izmjeni Odluke o osnivanju i imenovanju povjerenstva za zakup javnih površina ( „Glasnik Grada Karlovca“ br. 4/2022) i Odluka o drugoj izmjeni Odluke o osnivanju i imenovanju povjerenstva za zakup javnih površina ( „Glasnik Grada Karlovca“ br. 17/2023).

**Članak 6.**

Ova Odluka stupa na snagu danom donošenja i objaviti će se u Glasniku Grada Karlovca.

GRADONAČELNIK

KLASA: 024-02/24-01/19

URBROJ: 2133-1-03-01/01-24-1

Karlovac, 14. veljače 2024. godine

GRADONAČELNIK

Damir Mandić, dipl.teol., v.r.

**23.**

Na temelju članka 48. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), na temelju članka 4. i 8. Zakona o zaštiti od požara, (NN 92/10, 114/22) i temeljem članka 44. i 98. Statuta Grada Karlovca (Glasnik Grada Karlovca br. 9/21–potpuni tekst), gradonačelnik Grada Karlovca donosi

**ODLUKU**

**o stavljanju izvan snage Odluke o mjerama spaljivanja i loženje vatre na otvorenom na**

**području Grada Karlovca**

Članak 1.

Ovom Odlukom stavlja se van snage Odluka o mjerama spaljivanja i loženja vatre na otvorenom na području grada Karlovca KLASA: 250-06/23-01/01, URBROJ: 2133-1-03-02/03-23-8 od 28. ožujka 2023. godine („Glasnik Grada Karlovca 6/23“)

Članak 2..

Ova Odluka stupa na snagu danom donošenja, a objaviti će se u „Glasniku Grada Karlovca“.

GRADONAČELNIK

KLASA: 250-06/24-01/02

URBROJ: 2133-1-03/04-24-1

Karlovac, 5. veljače 2024. godine

GRADONAČELNIK

Damir Mandić, dipl. teol., v.r.

**MANDATNO IMUNITETNA**

**KOMISIJA**

**24.**

Na temelju članka 4. i 6. Poslovnika Gradskog vijeća grada Karlovca („Glasnik Grada Karlovca“ broj 9/21. - potpuni tekst i 9/22.), Mandatno imunitetna komisija na svojoj 7. sjednici održanoj dana 12. veljače 2024. godine utvrdila je sljedeće

**I Z V J E Š Ć E**

o mirovanju i početku mandata vijećnika Gradskog vijeća

**I**

JOSIP ČAVLOVIĆ iz Karlovca, Mirka Seljana 8, zamjenik vijećnika DARKA STANKOVIĆA, vijećnik Gradskog vijeća grada Karlovca izabran sa liste HRVATSKE DEMOKRATSKE ZAJEDNICE – HDZ, HRVATSKA SOCIJALNO - LIBERALNA STRANKA – HSLS je Izjavom od dana 6. veljače 2024. i koja je zaprimljena u Grad Karlovac dana 9. veljače 2024. podnio Predsjedniku Gradskog vijeća Grada Karlovca zahtjev da mandat gradskog vijećnika grada Karlovca stavlja u mirovanje sukladno članku 79. stavak 7. i 8. Zakona o lokalnim izborima („Narodne novine“ broj 144/12, 121/16, 98/19, 42/20, 144/20, 37/21).

**II**

Politička stranka HRVATSKA DEMOKRATSKA ZAJEDNICA – HDZ je Dopisom od 6. veljače 2024. godine upućenom predsjedniku Gradskog vijeća grada Karlovca a koji je zaprimljen dana 9. veljače 2024. godine, sukladno odredbi članka 6. stavak 3. Poslovnika Gradskog vijeća Grada Karlovca i članka 81. stavka 3. Zakona o lokalnim izborima, odredila KARLA KUČANA iz Karlovca, Strmački dol 8, OIB: 23040749164 sa liste HRVATSKE DEMOKRATSKE ZAJEDNICE – HDZ, HRVATSKA SOCIJALNO - LIBERALNA STRANKA – HSLS za zamjenika gradskog vijećnika.

**III**

Mandatno imunitetna komisija utvrđuje da je JOSIP ČAVLOVIĆ zamjenik vijećnika DARKA STANKOVIĆA dana 9. veljače 2024. godine svoj mandat vijećnika Gradskog vijeća grada Karlovca stavio u mirovanje, sukladno članku 6. Poslovnika Gradskog vijeća Grada Karlovca i članka 79. stavka 7. i 8. Zakona o lokalnim izborima.

Budući su određivanjem zamjenika vijećnika od strane HRVATSKE DEMOKRATSKE ZAJEDNICE – HDZ ispunjeni zakonski uvjeti za početak obnašanja dužnosti vijećnika od 9. veljače 2024., dužnost zamjenika vijećnika DARKA STANKOVIĆA u Gradskom vijeću grada Karlovca će uz polaganje prisege obnašati zamjenik vijećnika KARLO KUČAN, kandidat HRVATSKE DEMOKRATSKE ZAJEDNICE – HDZ sa liste HRVATSKE DEMOKRATSKE ZAJEDNICE – HDZ, HRVATSKA SOCIJALNO - LIBERALNA STRANKA – HSLS.

**IV**

Izvješće se daje Gradskom vijeću na znanje i objavit će se u Glasniku grada Karlovca.

MANDATNO IMUNITETNA KOMISIJA

KLASA: 024-03/22-03/07

URBROJ: 2133-1-01/01-24-16

Karlovac, 12. veljače 2024. godine

PREDSJEDNICA

MANDATNO IMUNITETNE KOMISIJE

Marina Jarnjević, mag. iur., v.r.

**OSTALO**

**25.**

Nakon izvršenog uspoređivanja sa izvornim tekstom utvrđena je pogreška u Odluci o načinu financiranja vijeća nacionalnih manjina i predstavnice nacionalne manjine u Gradu Karlovcu u 2024. godini, usvojenoj na 31. sjednici Gradskog vijeća Grada Karlovca održanoj 14. prosinca 2023. godine objavljenoj u „Glasniku Grada Karlovca“ broj 23/2023., te se daje

**I s p r a v a k**

Odluke o načinu financiranja vijeća nacionalnih manjina i predstavnice nacionalne manjine u Gradu Karlovcu u 2024. godini.

U članku 5. i članku 7. riječi „predstavnica bošnjačke nacionalne manjine“ u određenom padežu zamjenjuju se riječima „predstavnica albanske nacionalne manjine“ u odgovarajućem padežu.

UPRAVNI ODJEL ZA POSLOVE

GRADONAČELNIKA

KLASA: 024-02/23-01/209

URBROJ: 2133-1-03-01/01-24-2

Karlovac, 5. veljače 2024.

SLUŽBENICA OVLAŠTENA ZA PRIVREMENO

OBAVLJANJE POSLOVA PROČELNICE

Dijana Kujinek, mag.nov., v.r.

GLASNIK GRADA KARLOVCA - službeni list Grada Karlovca

Glavni i odgovorni urednik: Vlatko Kovačić, mag. iur., viši savjetnik za pravne poslove i poslove gradonačelnika, Banjavčićeva 9, Karlovac; tel. 047/628-105

Tehnička priprema: Upravni odjel za poslove gradonačelnika